नई दिल्ली। कांग्रेस अध्यक्ष सोनिया गांधी के दामाद रॉबर्ट वाड्रा के लैंड डील मामले की जांच को लेकर उठ रही मांगों के बीच अब यह खबर सामने आई है कि रॉबर्ट वाड्रा ने अपनी कुछ कंपनियों पर ताला लगा दिया है। हमारे सहयोगी डीएनए की रिपोर्ट के मुताबिक रॉबर्ट वाड्रा ने 12 में से चार कंपनियों को बंद कर दिया है। यह कंपनियां राजस्थान और हरियाणा में बताई जा रही है। कॉरपोरेट अफेयरर्स मंत्रालय के दस्तावेजों के आधार पर कहा गया है कि वाड्रा ने जिन 6 कंपनियों को राजस्थान और हरियाणा में खोला था उनमें चार को बंद कर दिया गया है। वाड्रा की जो चार कंपनियां बंद की गई है उनके नाम है- लाइफलाइन एग्रोटेक प्राइवट लिमिटेड, ग्रीनवेयर एग्रो प्राइवेट लिमिटेड, राइटलाइन एग्रीकल्चर प्राइवेट लिमिटेड और प्राइमटाइम एग्रो प्राइवेट लिमिटेड।